Samichlaus du schöne Maa  Samichlaus du schöne Maa,   hesch en warme Mantel aa.   Gäll, du wohnsch im Tannewald,   det isch es sicher bitter chalt!  Dies Hüsli isch, wiit hinder de Tanne,   und die sind jetzt mit Schnee behange.  mit tuusig Stärnli fiin und chlii,   ich glaub, es muess bald Wiehnacht sii!  Es Gheimnis schwebt jetzt i der Luft,   mit Guetzli- und  Läbchuecheduft,  de Mond und d'Schtärne lüchtet heller,   und d'Chinderhärze chlopfet schneller.  Gäll, Samichlaus, du dänksch es au,   es isch en ganz en bsundri Ziit,  drumm wemmer lieb sii mitenand,   wend Fride ha, und au kein Striit.  Samichlaus, s'isch schön bisch cho,   und hesch es Säckli mit dier gno,  mit Öpfel, Nuss und Zimmetstärn,  die han ich nämlich bsunders gärn.   Damit du nümm so viel muesch träge,   muess ich dier jetzt grad öppis säge,  Lass doch das Säckli für mich da,   hesch's denn liechter zum wiiterga.